# Nicolas Anelka

Nicolas Anelka|  |
| Lični podaci |
| Puno ime | Nicolas Sébastien Anelka |
| Datum rođenja | 14. ožujka 1979. |
| Mjesto rođenja |  Le Chesnay, Francuska |
| Državljanstvo | Francuska |
| Visina | 1.85m |
| Pozicija | napadač |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 1996 – 1997 |  Paris Saint-Germain | 10 (1) |
| 1997 – 1999 |  Arsenal | 65 (23) |
| 1999 – 2000 |  Real Madrid | 19 (2) |
| 2000 – 2002 |  Paris Saint-Germain | 39 (10) |
| 2001 – 2002 | →  Liverpool | 20 (4) |
| 2002 – 2005 |  Manchester City | 89 (37) |
| 2005 – 2006 |  Fenerbahçe | 39 (14) |
| 2006 – 2008 |  Bolton Wanderers | 53 (21) |
| 2008 – 2012 |  Chelsea | 125 (38) |
| 2012 – 2013 |  Shànghǎi Shēnhuā | 22 (3) |
| 2013 | →  Juventus | 2 (0) |
| 2013 – 2014 |  West Bromwich Albion | 12 (2) |
| 2014 – 2015 |  Mumbai City | 13 (2) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 1998 – 2010 |  Francuska | 69 (14) |

 |
| Trenirani klubovi |
|  |
|  |  |
|  |
|  2012  |  Shànghǎi Shēnhuā (trener-igrač) |
|  2015  |  Mumbai City (trener-igrač) |
|  |
| \* Nastupi i golovi u profesionalnim klubovima koji se računaju samo za službene utakmice i tačni su do 29.6.2019.  |

**Nicolas Sébastien Anelka** (Le Chesnay, 14. ožujka 1979.) je umirovljeni francuski nogometaš i bivši reprezentativac, aktualni trener omladinskog pogona Lillea.

Anelka je karijeru započeo u Paris Saint-Germainu, ali je ubrzo prešao u londonski Arsenal. Postavši standardni prvotimac, Anelka je već 1998. godine osvojio titulou najboljeg mladog igrača Engleske. Real Madrid ga je kupio za £22,300,000, ali Anelka se nije snašao u španjolskom klubu pa je za £20,000,000 ponovo otiša u PSG. Iako je u Parizu bio regularni prvotimac, Anelka je ponovo ciljao na Premiership - 2001. odlazi na sezonsku posudbu u Liverpool da bi 2002. za £13,000,000 prešao u Manchester City. Nakon tri sezone u Cityju, igra u Fenerbahçeu da bi se ponovo vratio u Englesku kao igrač Boltona. Godine 2008., Anelka iz Boltona prelazi u Chelsea, za kog igra četiri sezone. Ako bi se zbrojile vrijednosti svih Anelkinih transfera tokom godina, ukupan iznos bio bi nešto manji od £90,000,000. Dana 12. prosinca 2011., kineski Shanghai Shenhua objavio je kako su se dogovorili s Anelkom oko transfera u zimskom prijelaznom roku. Nakon jedne sezone u Kini, Anelka je otišao na polusezonsku posudbu u Juventus, a onda i potpisao za West Bromwich Albion. Nakon kontroverze oko pozdrava *quenelle*, WBA je raskinuo ugovor s Anelkom koji je od tada bez kluba, iako je trebao potpisati za brazilski Atlético Mineiro.

Za reprezentaciju je nastupio 69 puta te je bio dio momčadi koja je osvojila UEFA Euro 2000 i FIFA Kup konfederacija 2001. Njegovi često transferi i nemogućnost da ustali igru u klubovima ograničili su njegove reprezentativne nastupe, no Raymond Domenech ga je pozvao u reprezentaciju za UEFA Euro 2008. Dana 19. lipnja 2010., Anelka je izbačen iz reprezentacije usred Svjetskog prvenstva 2010. godine zbog vrijeđanja izbornika Domenecha. Taj je incident bio samo početak skandala koji će se ubrzo pretvoriti u najveću sramotu u historiji francuske reprezentacije. Dva mjeseca nakon incidenta, nakon što se nije pojavio na saslušanju, FFF je kaznio Anelku s 18 utakmica neigranja, čime je završio njegovu reprezentativnu karijeru.